**D.G.A.S.P.C Ialomița**

Nr. 16116/02.08.2022

**ANUNŢ**

**privind achiziţia de servicii de transport persoane cu autocarul, în cadrul proiectului**

**VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020**

Direcția Generală de Asistență Socială și Protecția Copilului Ialomița derulează în calitate de promotor, în perioada 01.01.2021 – 31.12.2022, proiectul VIP – PLUS „Voluntariat – Inițiative – Profesionalism pentru calitate în serviciile de zi destinate copiilor din comunitățile vulnerabile”, cod PN1020, derulat prin Programul “Dezvoltarea locală, reducerea sărăciei și creșterea incluziunii romilor”, finanțat prin Granturile SEE și Norvegiene 2014-2021, Apelul “Creșterea incluziunii și abilitarea romilor”, alocarea tematică B – Dezvoltarea capacității centrelor existente.

Proiectul este derulat în parteneriat cu 3 instituții publice – D.G.A.S.P.C. Arad (P1), D.G.A.S.P.C. Buzău (P2), respectiv D.G.A.S.P.C. Mureș (P3) și un ONG – Asociația CRIPS (P4).

Pentru organizarea unei tabere pentru beneficiarii copii ai centrelor de zi implicate în proiect se achiziționează servicii de transport cu autocarul pentru 54 de persoane (plus bagaje), pe ruta Slobozia, Ialomița – Predeal, Brașov și retur, cu data de plecare 16.08.2022 și data de sosire 21.08.2022.

Cod CPV 60172000-4 Inchiriere de autobuze si de autocare cu sofer (Rev.2)

Descrierea achiziției ce face obiectul prezentului anunț:

Valoare estimată: 7488 lei fără tva

Sursa de finanţare: Granturile SEE şi Norvegiene 2014-2021

Termenul de valabilitate al ofertei: minim 60 de zile

Criteriul de atribuire va fi „preţul cel mai scăzut”, în condițiile respectării cerințelor impuse.

Oferta trebuie să fie însoțită de licența de transport, emisă conform legii.

Mijlocul de transport puse la dispoziţie de ofertant trebuie să fie într-o stare generală foarte bună (cu tapiţerie şi perdeluţe curate, cu scaune independente rabatabile funcţionale) pentru toți participanții, cu spaţiu suficient pentru depozitarea bagajelor, cu aer condiţionat. Şoferul pus la dispoziţie de ofertant trebuie să fie profesionist. Şoferul trebuie să aibă în vedere faptul că trebuie să efectueze popasuri de 5-10 minute cel puţin o dată la 2 ore, în benzinării sau diverse alte locaţii la alegerea lui, sau ori de câte ori le este solicitat de către însoţitorii de grup.

Operatorul economic îşi va stabili preţul final al contractului cu considerarea propriului traseu şi a estimărilor proprii asupra numărului de kilometri dintre locul de preluare și retur al participanţilor. Nu se acceptă suplimentări ulterioare ale contractului justificate prin devieri de traseu, ocoliri, diurne ale şoferilor, taxe de parcare/ autostradă etc.

Până la data de 08.08.2022, operatorii economici interesaţi vor transmite oferta și documentele aferente pe adresa de email: [achizitii@dpcialomita.ro](mailto:achizitii@dpcialomita.ro). De asemenea, operatorii economici interesaţi vor înscrie serviciile solicitate în catalogul electronic din SEAP, cu denumirea reperului ,,servicii de transport persoane cu autocarul, proiect Vip Plus, cod PN1020”.

Solicitările de clarificări pot fi transmise pe aceeași adresa de email, până la data limită de 05.08.2022.

**Director General,**

**Prof. Paul Marcu**